A Tussay család a Kolcs nemzetségből eredeztetik, ősi birtoka Tusa, melyet 1264-ben adományozott a család ismeretlen ősének V. István ifjabb király, hűbérül. A család első ismert őse Mok, ki testvérével, Bóddal (Tussai Bódfi család őse), Károly Róbert oldalán szállt harcba a rozgonyi csatában, Zemplén vármegye zászlaja alatt. A család központja Zemplén vármegye volt; a 16. századig nem töltött be fontosabb szerepet a vármegye életében, majd fokozatosan megerősödött a család szerepe és befolyása a vármegye irányításában, tagjai számos tisztséget töltöttek be.